Goreyê doneyanê ke JINNEWSî pare kerdî, menga sibate de tewr tay 24 cinîyî hetê merdim û nasanê xo ra ameyî qetilkerdene, 5 cinîyî zî bi hawayêkê şikdarî merdî û versûcê cinîyêke zî nêdîya.
Heman wextî de 4 cinîyî hetê merdiman ra bi giranî ameyî birîndarkerdene û 16 cinîyî zî maruzê şîdet û tacîzî mendî. 2 domanî ameyî qetilkerdene, 2 domanî bi hawayêkê şikdarî merdî û domanêk/e maruzê tacîzî mend/e.
Hetê bînî ra mehkeme û dozgeran sibate de cezaya 5 versûcanê cinîyan pê bahaneya 'rewşa hole' kêm kerde.
